Diari Oficial de la Generalitat Valenciana


Sumari del DOGV 6515, del 06-05-2011 (2011/5169)

Aprovació de les bases i la convocatòria del procés per al concurs de provisió del lloc de treball denominat encarregat de la Brigada d'Obres i Serveis.
--------------------------------------------------------------------------------------------------------------------------------------------------------

### Dades del document

Número de DOGV
:   6515

Data del DOGV
:   06-05-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/5169


Data del document
:   04-05-2011

Organisme emissor
:   Ajuntament de Castelló

Tipus de document
:   Anunci

Descriptors 

:   * Castelló
    * concurs administratiu

Aprovació de les bases i la convocatòria del procés per al concurs de provisió del lloc de treball denominat encarregat de la Brigada d'Obres i Serveis. [2011/5169]  
Per la Resolució d'Alcaldia de 4 de maig de 2011 s'ha acordat l'aprovació de les següents bases i la convocatòria del procés per al concurs de provisió del lloc de treball denominat encarregat de la Brigada d'Obres i Serveis per mitjà del sistema de concurs:  
«Bases específiques per a la provisió en propietat mitjançant concurs del lloc de treball, de naturalesa funcionarial, denominat encarregat de la Brigada d'Obres i Serveis, classificat com a agrupació professional en l'escala d'administració especial, subescala de serveis especials, classe personal d'oficis.  
De conformitat amb el que preveu l'article 79 de la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, el Reial decret 364/1995, de 10 de març, de provisió de llocs de treball en l'administració de l'estat i la normativa autonòmica recollida en la Llei 10/2010 i el Decret 33/1999, es convoca concurs per a la provisió d'un lloc de treball vacant de naturalesa funcionarial, escala d'administració especial, subescala serveis especials, classe personal d'oficis, classificat com a agrupació professional (antic grup I) i adscrit a la Brigada d'Obres i Serveis, la denominació dels quals és la d'encarregat de la Brigada d'Obres i Serveis.  
El concurs es desenvoluparà conforme a les següents bases:  
Primera. Aspirants  
Podran participar amb caràcter voluntari els funcionaris de carrera de l'Ajuntament de Vilanova de Castelló, classificats com a agrupació professional (antic grup I), pertanyents a l'escala d'administració especial, subescala de serveis especials, classe personal d'oficis, que es troben en servei actiu o en expectativa de destinació.  
  
Segona. Sol·licituds  
Els aspirants hauran de presentar la seua sol·licitud de participació en el termini de 10 dies naturals comptadors des de la publicació de l'anunci corresponent al Diari Oficial de la Comunitat Valenciana, i podrà finalitzar una vegada s'hagen presentat totes les sol·licituds possibles. Les sol·licituds es presentaran en el Registre de l'Ajuntament de Villanueva de Castellón en la instància degudament habilitada a aquest efecte.  
Finalitzat el termini de presentació d'instàncies, l'Alcaldia publicarà al tauler d'anuncis de l'Ajuntament la relació provisional d'admesos i exclosos i s'especificarà, en aquest últim cas, el motiu de la seua exclusió.  
En aquesta relació provisional s'establirà el calendari de celebració de les proves amb la indicació del lloc, el dia i l'hora de l'examen.  
Publicada aquesta relació al tauler d'anuncis, els aspirants podran formular les al·legacions que estimen oportunes durant el termini de 10 dies naturals comptadors des de l'endemà de la publicació, així com també esmenar les faltes o defectes de les seues sol·licituds, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Transcorregut el termini anterior, esmenats els defectes i vistes les reclamacions, l'Alcaldia dictarà una resolució amb la llista definitiva d'admesos i exclosos, la qual es publicarà al tauler d'anuncis de l'Ajuntament.  
En el cas que en la relació provisional no haja sigut exclòs cap aspirant, aquesta esdevindrà automàticament en definitiva.  
Totes les publicacions relacionades amb la celebració de la present convocatòria es faran mitjançant una resolució d'Alcaldia que es publicarà al tauler d'anuncis de l'Ajuntament, amb l'única excepció de la convocatòria d'aquesta, que es publicarà en el Diari Oficial de la Comunitat Valenciana.  
A la sol·licitud s'adjuntarà la documentació justificativa dels mèrits que s'al·leguen, que haurà de ser original o estar degudament compulsada. No obstant açò, els mèrits referits a l'experiència professional i a l'antiguitat que hagen sigut perfeccionats a l'Ajuntament de Villanueva de Castellón únicament caldrà citar-los, atès que la comissió qualificadora disposarà d'un informe detallat de les dades referides a aquests mèrits que consten en l'expedient personal.  
Tercera. Barem de mèrits  
De conformitat amb l'establit als articles 19 i següents del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprès en l'àmbit d'aplicació de la Llei de Funció Pública Valenciana, la valoració dels mèrits dels concursants es realitzarà conformement a l'establit en la present base.  
  
1. Experiència  
Es valorarà a raó de 0,08 punts per cada mes complet de serveis en actiu en l'administració local en llocs de la Brigada Municipal d'Obres i Serveis, classificats com a agrupació professional (antic grup E) o superior, pertanyents a l'escala d'administració especial, subescala serveis especials, classe personal d'oficis, sempre que en l'acompliment d'aquests s'hagen exercit funcions d'encarregat o de coordinació. La puntuació màxima que es podrà obtenir en aquest apartat serà de 5 punts.  
2. Antiguitat  
Es valorarà en raó de 0,02 punts per cada mes complet de serveis en actiu en l'administració pública, fins a un màxim de 3 punts. A aquests efectes també es computaran els serveis reconeguts a l'empara del que es disposa en la Llei 70/1978, de 26 de desembre, de Reconeixement dels Serveis Previs en l'Administració Pública.  
  
3. Formació  
Es valoraran els cursos de formació i perfeccionament relacionats amb el contingut funcional del lloc de treball (encarregat de la Brigada d'Obres i Serveis), de durada igual o superior a 15 hores que hagen sigut cursats per l'interessat i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 2 punts i conformement a la següent escala:  
  
· De 15 a 30 hores, inclusivament: 0,5 punts.  
· De 31 a 50 hores, inclusivament: 0,75 punts.  
· De 51 hores a 100 hores, inclusivament: 1 punt.  
· Més de 100 hores: 1,25 punts.  
Els cursos acreditats es valoraran per una sola vegada, i no seran puntuables les successives edicions d'un curs ja baremat.  
4. Entrevista  
L'entrevista versarà sobre la forma idònia d'exercir les tasques relacionades amb la plaça cobrir i tindrà una puntuació màxima de 2 punts.  
Quarta. Puntuació mínima  
Per a obtenir l'adjudicació del lloc serà necessari aconseguir un mínim de 5 punts.  
Cinquena. Valoració de mèrits  
Únicament es tindran en compte els mèrits al·legats i que s'hagen obtingut abans de finalitzar el termini de presentació de sol·licituds per a participar en aquest concurs.  
Els mèrits es valoraran per una comissió qualificadora la composició de la qual s'indicarà en la disposició vuitena de les presents bases.  
Sexta. Adjudicació de la destinació.  
L'adjudicació de la destinació es realitzarà segons l'ordre de puntuació que s'haguera obtingut per aplicació del barem assenyalat en la base tercera. En cas d'empat, s'adjudicarà el lloc al concursant que haja obtingut major puntuació en l'apartat d'experiència professional. De persistir l'empat, s'atendrà al mèrit antiguitat i, en última instància, es dirimirà per sorteig.  
La comissió de valoració, immediatament abans de redactar la proposta de resolució, posarà de manifest a les persones interessades les puntuacions assignades en les diferents fases de valoració el concurs, així com el lloc adjudicat, mitjançant la seua publicació al tauler d'anuncis de l'Ajuntament. En l'anunci es concedirà un termini de 10 dies hàbils, comptador des de l'endemà de la seua exposició, perquè les persones interessades puguen al·legar i si escau justificar el que estimen pertinent davant la comissió de valoració.  
Una vegada redactada per la comissió qualificadora la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a l'alcalde de l'Ajuntament.  
Setena. Resolució del concurs  
El present concurs serà resolt per l'alcalde en un termini no superior a quatre mesos, comptadors des de l'endemà de la data de finalització del termini de presentació d'instàncies.   
Octava. Comissió qualificadora  
La comissió qualificadora encarregada de la valoració del present concurs estarà composta pels següents membres:  
- President titular: Jordi Mena Ivars. Suplent: Jerònima García León.  
- Secretari titular: José Antonio Momparler Olmos. Suplent: Antonio López Oliver.  
- Vocals:  
· Titular: Esmeralda Penalva Gregori. Suplent: Matilde Sentandreu Bo.  
· Titular: Antoni Peris i Varela. Suplent: Esther López Cortés.  
· Titular: M.ª Jesús Gozalvo Zamorano. Suplent: Salvador Ortolá Climent  
El funcionament de la comissió de valoració s'ajustarà que preveu el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de treball i Carrera Administrativa del personal comprès en l'àmbit d'aplicació de la Llei de Funció Pública Valenciana i al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats i al que està establit en l'article 79 de la Llei 7/2007.  
  
Novena. Règim de recursos  
La Resolució per la qual aquestes bases s'aprove posa fi a la via administrativa. Conformement als articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, els interessats poden interposar un recurs de reposició, en el termini d'un mes comptador des de l'endemà de la seua publicació. Alternativament, si no es recorre en reposició, pot interposar-se un recurs contenciós administratiu al Jutjat del Contenciós Administratiu de València, en el termini de dos mesos a comptadors des de l'endemà de la publicació de la present resolució».  
  
Cosa que es publica per a general coneixement.  
  
Villanueva de Castellón, 4 de maig de 2011.- L'alcalde president. Alfred Gregori i Puig.